2012D0749 — SL — 03.12.2012 — 000.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B SKLEP SVETA z dne 3. decembra 2012 o podaljšanju veljavnosti Sklepa 2010/371/EU o zaključku posvetovanj z Republiko Madagaskar na podlagi člena 96 Sporazuma o partnerstvu AKP-EU (2012/749/EU) (UL L 333, 5.12.2012, p.46)





popravljena z:









▼B

SKLEP SVETA

z dne 3. decembra 2012

o podaljšanju veljavnosti Sklepa 2010/371/EU o zaključku posvetovanj z Republiko Madagaskar na podlagi člena 96 Sporazuma o partnerstvu AKP-EU

(2012/749/EU)







SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 ( 1 ) in spremenjenega v Ouagadougouju, Burkina Faso, dne 22. junija 2010 ( 2 ) (v nadaljnjem besedilu: Sporazum o partnerstvu AKP-EU), ter zlasti člena 96 Sporazuma, ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih in postopkih, ki jih je treba sprejeti in upoštevati pri izvajanju Partnerskega sporazuma med državami AKP in EU ( 3 ) ter zlasti člena 3 Notranjega sporazuma, ob upoštevanju predloga Evropske komisije, v soglasju z visokim predstavnikom Unije za zunanje zadeve in varnostno politiko, ob upoštevanju naslednjega: (1) Sklep Sveta 2010/371/EU z dne 7. junija 2010 o zaključku posvetovanj z Republiko Madagaskar na podlagi člena 96 Sporazuma o partnerstvu AKP-EU ( 4 ) je bil sprejet, da bi se izvedli ustrezni ukrepi zaradi kršitve bistvenih elementov iz člena 9 Sporazuma o partnerstvu AKP-EU. (2) Ti ukrepi so bili s Sklepom Sveta 2011/324/EU ( 5 ) podaljšani do 6. decembra 2011 ter s Sklepom Sveta 2011/808/EU ( 6 ) spremenjeni in podaljšani do 6. decembra 2012. (3) S pomočjo mediacije Južnoafriške razvojne skupnosti (CDAA), ki je omogočila pospešitev procesa izhoda iz krize, je bil dosežen znaten napredek, zlasti na področju delovanja prehodnih institucij in postopka priprav na volitve. V zvezi s tem se lahko navede vzpostavitev Neodvisne prehodne nacionalne volilne komisije (CENI-T), sprejetje zakona o amnestiji s strani parlamenta in objava datumov volitev glede na priporočila strokovnjakov Združenih narodov. Vendar pa časovni načrt za tranzicijo ni bil izveden v celoti. (4) Veljavnost Sklepa 2010/371/EU poteče 6. decembra 2012. Ker so parlamentarne volitve in drugi krog predsedniških volitev predvideni za 3. julij 2013, bi bilo treba podaljšati sedaj veljavne ustrezne ukrepe, dokler Svet ne ugotovi, da so bile izvedene verodostojne volitve in da je na Madagaskarju ponovno vzpostavljen ustavni red, ne da bi to vplivalo na njihov redni pregled v tem obdobju – ob upoštevanju naslednjega: SPREJEL NASLEDNJI SKLEP:







Člen 1

V členu 3 Sklepa 2010/371/EU se drugi stavek nadomesti z naslednjim besedilom:

„Ta sklep velja do takrat, ko bo Svet na podlagi predloga Komisije ugotovil, da so bile izvedene verodostojne volitve in da je na Madagaskarju ponovno vzpostavljen ustavni red, ne da bi to vplivalo na njegov redni pregled v tem obdobju.“

Člen 2

Ta sklep začne veljati na dan njegovega sprejetja.









PRILOGA

▼C1

PROJEKT DOPISA ZAČASNEMU PREDSEDNIKU

▼B

Spoštovani gospod predsednik,

Evropska unija (EU) pozdravlja napredek pri reševanju politične krize, ki je bil septembra 2011 dosežen s časovnim načrtom za izhod iz krize, ki so ga podpisali madagaskarski politični partnerji. V skladu s tem napredkom je 5. decembra 2011 ublažila ukrepe, ki so bili glede Madagaskarja sprejeti s Sklepom Sveta 2010/371/EU z dne 7. junija 2010.

Ta novi sklep Vam je bil poslan z dopisom z dne 8. decembra 2011, ki vsebuje predhodne pogoje EU za vse spremljevalne ukrepe glede tranzicije. EU je v ta namen v zadnjem letu sprejela ukrepe za podporo prebivalstvu in izvajanju postopka priprav na volitve, kot so določeni na seznamu zavez iz zgoraj navedenega dopisa.

Pri izvajanju časovnega načrta je bil dosežen znaten napredek, ki se upošteva v okviru ustreznih veljavnih ukrepov. Glede na to, da časovni načrt ni bil v celoti izveden, ter v pričakovanju parlamentarnih volitev in drugega kroga predsedniških volitev, predvidenih za 3. julija 2013, se bodo ustrezni ukrepi uporabljali še naprej, brez spreminjanja pogojev in vzajemnih zavez med EU in Madagaskarjem, ki ostanejo popolnoma veljavni dokler EU ne ugotovi, da so bile izvedene verodostojne volitve in da je bil na Madagaskarju ponovno vzpostavljen ustavni red.

EU, ki pripisuje največji pomen bistvenim elementom spoštovanja človekovih pravic, demokratičnih institucij in pravne države, v skladu s členom 9 Sporazuma o partnerstvu AKP-EU, Vas in vse partnerje, ki so sprejeli časovni načrt, odločno poziva k pospešenim prizadevanjem za hitro odpravo političnih ovir, ki trenutno ogrožajo izvedbo tega načrta.

EU prav tako želi spodbuditi vse zainteresirane strani, da čim bolj zavzeto nadaljujejo s prizadevanji za zagotovitev mirnega političnega okolja, ki bi omogočilo izvedbo verodostojnih volitev maja in julija 2013, in uresničitev postopka tranzicije, kot so ga odobrili madagaskarski organi in ga je potrdila mednarodna skupnost.

EU potrjuje svojo zavezanost k nadaljnjemu spremljanju postopka tranzicije in hitri izvedbi ukrepov za podporo v obdobju po tranziciji. Podrobnosti v zvezi s tem bodo določene v okviru političnega dialoga z vašo vlado.

Ustrezni ukrepi se lahko glede na pozitivne ali negativne spremembe političnih razmer na Madagaskarju kadar koli ponovno pregledajo.

S spoštovanjem,